Dodge Durango

Το **Dodge Durango** (Ντοτζ Ντουράνγκο, ορθή αμερικανική προφορά Ντατζ Ντουράνγκο) είναι ένα μεσαίο SUV αυτοκίνητο που παράγεται από την αμερικανική αυτοκινητοβιομηχανία Dodge, από το 1997. Η πρώτη γενιά του, που διατηρήθηκε στην παραγωγή έως το 2003, ανήκε στην κατηγορία των μεσαίων SUV. Στη δεύτερη γενιά του, που κατασκευάστηκε από τον Σεπτέμβριο του 2003 έως τις 19 Δεκεμβρίου 2008, κέρδισε σημαντικά σε μέγεθος και μάλιστα ξεπέρασε τα 5 μέτρα συνολικού μήκους. Ως αποτέλεσμα, θεωρήθηκε ως SUV μεγάλων διαστάσεων για τα ευρωπαϊκά στάνταρ, αν και στις Ηνωμένες Πολιτείες συνέχισε να θεωρείται μεσαίο SUV, αν και στο ανώτερο άκρο της μεσαίας κατηγορίας. Επίσης και η τρίτη γενιά του, που μπήκε στην παραγωγή στις 14 Δεκεμβρίου 2010, συνέχισε να θεωρείται επίσημα SUV μεσαίων διαστάσεων, μολονότι το μήκος του ξεπερνάει και πάλι τα 5 μέτρα.

Συνολικά, έχουν πωληθεί πάνω από δύο εκατομμύρια αντίτυπα σειράς Durango σε όλες τις γενιές του από τότε που εισήχθη η πρώτη γενιά του.

## Ονομασία
Το όνομα του μοντέλου προήλθε από 3 διαφορετικές ομώνυμες πόλεις: την κωμόπολη Ντουράνγκο στη Χώρα των Βάσκων στη βόρεια Ισπανία, που με τη σειρά της έδωσε το όνομά της στις ομώνυμες πόλεις Βικτόρια ντε Ντουράνγκο, που είναι η πρωτεύουσα και η μεγαλύτερη πόλη της πολιτείας του Μεξικού Ντουράνγκο, και Ντουράνγκο της πολιτείας του Κολοράντο, ΗΠΑ.

## Πρώτη γενιά
thumb|left|Dodge Durango πρώτης γενιάς, του 1997 - 2003, στις Ηνωμένες Πολιτείες.

Το πρώτο Dodge Durango παρουσιάστηκε λίγο μετά την παρουσίαση της δεύτερης γενιάς του pick-up Dodge Dakota, στην πλατφόρμα του οποίου και βασίστηκε. Ήδη στα τέλη της δεκαετίας του 1980, οι σχεδιαστές της Chrysler είχαν προτείνει την κατασκευή ενός SUV βασισμένου στο pick-up της Ντακότα. Ωστόσο, το έργο εγκαταλείφθηκε εκείνη την εποχή υπέρ του Grand Cherokee της μάρκας Jeep και, ως αποτέλεσμα, μετατέθηκε για την Dodge αρκετά χρόνια μετά.

Μετά από την καθυστέρηση αυτή, η πρώτη γενιά του Dodge Durango σχεδιάστηκε από τον Ντένις Μάιλς (Dennis Myles) το 1995 και έφτασε στην αγορά των ΗΠΑ το 1997, για τη σεζόν (model year, έτος μοντέλου) του 1998.

Το αρχικό Durango είχε αμάξωμα που μπορεί να μεταφέρει έως και επτά επιβάτες και έχει ικανότητα ρυμούλκησης έως και 4,0 τόνους. Ο βενζινοκινητήρας PowerTech V8 των 4.7 των 8 λίτρων αντικατέστησε τον V8 βενζινοκινητήρα των 5.2 λίτρων από τη σεζόν του 2000. Την ίδια χρονιά κυκλοφόρησε και μια έκδοση υψηλών επιδόσεων με την ονομασία τύπου R/T με τετρακίνηση και βενζινοκινητήρα 5.9 λίτρων V8.

Για να αποφευχθεί ο εσωτερικός ανταγωνισμός με το επίσης SUV μοντέλο Jeep Grand Cherokee (καθώς η Jeep και η Dodge ήταν μέρος του ομίλου Chrysler), το Durango, αν και μεγαλύτερο από το Grand Cherokee, τοποθετήθηκε χαμηλότερα ως προς την εμπορική τιμή και δεν προσφέρθηκε σε πολυτελείς εκδόσεις. Αντιθέτως, σε όλες τις γενιές του Grand Cherokee υπάρχουν, διαχρονικά, και πολυτελείς εκδόσεις.

Οι δύο πρώτες γενιές του Durango βασίστηκαν στις αντίστοιχων ετών γενιές του pick-up Dodge Dakota, έχοντας μάλιστα κοινή εξωτερική αισθητική, εκτός βέβαια από την ύπαρξη πίσω καρότσας στο Dakota, ενώ είχαν επίσης και κοινό σαλόνι. Και οι δύο πρώτες γενιές, επίσης, είχαν αμάξωμα τύπου σκάλας, κοινώς «χτιστό» πάνω σε πλατφόρμα σχήματος σκάλας, και παράγονταν στο εργοστάσιο του Νιούαρκ, Ντέλαγουερ, ΗΠΑ.

## Δεύτερη γενιά
thumb|left|Dodge Durango δεύτερης γενιάς, του 2003 - 2006, στις Ηνωμένες Πολιτείες.

Στη δεύτερη γενιά υιοθετήθηκε ένα πολύ πιο δυναμικό ντιζάιν, αν και χωρίς σχεδιαστικές υπερβολές, το οποίο ήταν κυρίως εμπνευσμένο από το πρωτότυπο *Dodge Powerbox* του 2001, το οποίο βασίστηκε στο πρωτότυπο *Dodge Power Wagon* του 1999. Το μοντέλο παραγωγής παρουσιάστηκε για πρώτη φορά, ως πρωτότυπο που ονομάστηκε *Dodge Durango R/T concept*, στο Σαλόνι Αυτοκινήτου του Ντιτρόιτ τον Ιανουάριο του 2003 και έφτασε στη μαζική παραγωγή τον Σεπτέμβριο του 2003, για τη σεζόν του 2004, ενώ κυκλοφόρησε στα τέλη του 2003. Παράλληλα με το σαφώς επιθετικότερο ντιζάιν, η δεύτερη γενιά κέρδισε σημαντικά σε διαστάσεις ως προς την πρώτη γενιά.
[thumb|right|Αστυνομικό Dodge Durango δεύτερης γενιάς, σε φωτογραφία του 2013, στο [Άρκανσο, ΗΠΑ.]]

Το Dodge Durango της σεζόν του 2004 ήταν το πρώτο SUV στην παλέτα της DaimlerChrysler που εισήγαγε τον κινητήρα 5.7 L Hemi V8, καθώς και ένα νέο σχεδιασμό ραδιοφώνου και ριζικά πιο εκσυγχρονισμένα εσωτερικά χαρακτηριστικά.

Ειδικότερα μάλιστα η δεύτερη γενιά του Durango είχε και ένα πολυτελέστερο δίδυμο μοντέλο, το Chrysler Aspen, που κυκλοφόρησε στην αγορά των ΗΠΑ το 2006 (για τη σεζόν / model year, έτος μοντέλου του 2007) και ήταν μια παράλληλη έκδοση του Durango, αλλά με το σήμα και την μπροστινή γρίλια της Chrysler. Σε αντίθεση όμως με τη διαχρονικά μεγάλη απήχηση του Dodge Durango, το Chrysler Aspen σημείωσε εμφανώς χαμηλότερες πωλήσεις. Τελικώς, εν μέρει λόγω των χαμηλών πωλήσεων, αλλά κυρίως επειδή το δίκτυο αντιπροσώπων Chrysler-Dodge-Jeep συγχωνεύτηκε, το Aspen διακόπηκε μετά τη σεζόν του 2009, μετά από μόλις 3 έτη, χωρίς να υπάρξει ποτέ διάδοχος.

Τον Απρίλιο του 2006, στο Σαλόνι Αυτοκινήτου του Ντάλας, για τη σεζόν του 2007 εισήχθη ένα σημαντικό λίφτινγκ στη δεύτερη γενιά του Durango, με έντονο επανασχεδιασμό στο μπροστινό μέρος, και επίσης τα χειριστήρια του κλιματισμού και τα καθίσματα της δεύτερης και της τρίτης σειράς είχαν επανασχεδιαστεί. Ο εξοπλισμός είχε επεκταθεί και καθιέρωσε ESP, υποβοήθηση στάθμευσης πίσω και αυτόματη παρακολούθηση της πίεσης των ελαστικών.

Η παραγωγή του Durango δεύτερης γενιάς έληξε στις 19 Δεκεμβρίου 2008 (λίγο πριν το Aspen και μετά ακολούθησε το κλείσιμο του εργοστασίου), αν και ειδικότερα στη Βόρεια Αμερική τα τελευταία αντίτυπα πωλήθηκαν ως μοντέλα της σεζόν (model year, έτος μοντέλου) του 2009. 

## Τρίτη γενιά
thumb|left|Dodge Durango τρίτης γενιάς 3.6 του 2014.

Η τρίτη και σημερινή γενιά του Durango, αποκαλύφθηκε επίσημα στο Διαδίκτυο στις 16 Αυγούστου 2010 και μπήκε στην παραγωγή (ταυτόχρονα με τη δεύτερη γενιά του Dodge Charger έκτης γενιάς) στις 14 Δεκεμβρίου 2010, ως μοντέλο της σεζόν του 2011. Για πρώτη φορά κυκλοφόρησε στην αγορά των ΗΠΑ στα μέσα Ιανουαρίου του 2011. Σε αντίθεση με τις 2 πρώτες γενιές του μοντέλου, το Dodge Durango τρίτης γενιάς κατασκευάζεται σε κοινή πλατφόρμα με το Jeep Grand Cherokee τέταρτης γενιάς, με αποτέλεσμα να βασίζεται σε αυτοφερόμενο πλαίσιο (ενιαίο δομικό σύνολο), ενώ και τα δύο μοντέλα παράγονται σε κοινό εργοστάσιο στο Ντιτρόιτ, Μίσιγκαν, ΗΠΑ. Από την άλλη όμως, το Durango έχει μεγαλύτερο μεταξόνιο και συνολικό μήκος από το δίδυμο Grand Cherokee, και έχει μια εντελώς διαφορετική εξωτερική αισθητική, τυπική των μοντέλων της Dodge, έτσι ώστε ο εξωτερικός παρατηρητής να μην μπορεί να αντιληφθεί τη συγγένεια.  
[thumb|right|Το ταμπλό ενός Dodge Durango τρίτης γενιάς του 2020, στο [Ζίντελφινγκεν της Γερμανίας.]]
thumb|right|Το σαλόνι ενός Dodge Durango τρίτης γενιάς του 2021.

Όλες πάντως οι γενιές του Dodge Durango μοιράζονταν κοινούς κινητήρες και κιβώτια ταχυτήτων με τα εκάστοτε Jeep Grand Cherokee, καθώς και αρκετά ακόμα μηχανικά και τεχνολογικά στοιχεία, καθιστώντας έτσι εφικτή την τεχνική υποστήριξη του μοντέλου και στα κράτη της Ευρώπης. Ως αποτέλεσμα, μολονότι οι δύο πρώτες γενιές του Durango δεν διατέθηκαν ποτέ επίσημα στις ευρωπαϊκές αγορές, ωστόσο έχουν κυκλοφορήσει σε αυτές κάποια αντίτυπα από παράλληλες εισαγωγές. Η τρίτη γενιά έχει διατεθεί επίσημα και ως καινούριο αυτοκίνητο σε λίγες χώρες της Ευρώπης, πλην όμως γνώρισε ελάχιστη εμπορική απήχηση.

Για την αντικατάσταση του Durango, η Dodge φαίνεται ότι θα αναβιώσει την ονομασία Stealth, ονομάζοντας έτσι τον διάδοχο του Durango. Το νέο SUV θα μπορεί να φιλοξενήσει έως 7 άτομα στο εσωτερικό του και αναμένεται να κυκλοφορήσει στην αγορά στα τέλη του 2026.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Εξωτερικοί σύνδεσμοι

* Η επίσημη Αμερικανική ιστοσελίδα του Dodge Durango
* Dodge Durango review by www.edmunds.com
* 2006 Dodge Durango Photo Gallery - FamilyCar.com 
* 2006 Dodge Durango Road Test - FamilyCar.com
* 1998-2003 Dodge Durango review.
* 2004-2009 Dodge Durango review.
* 2011-2012 Dodge Durango review.

Κατηγορία:Αυτοκίνητα SUV
Κατηγορία:Αμερικανικά αυτοκίνητα
Durango